
PARLAMENTUL ROMÂNIEI

CAMERA DEPUTAŢILOR

Comisia pentru Tehnologia Informaţiei




PL 557/16.09.2003


şi Comunicaţiilor 







RAPORT

asupra proiectului de Lege privind ratificarea Instrumentului de amendare semnat la Copenhaga la 5 februarie 2003, a Convenţiei privind înfiinţarea Biroului European de Radiocomunicaţii (B.E.R.) încheiată la Haga la 23 iunie 1993

În conformitate cu prevederile art.89 din Regulamentul Camerei Deputaţilor, Comisia pentru Tehnologia Informaţiei şi Comunicaţiilor a fost sesizată pentru dezbatere şi avizare în fond, în procedură obişnuită, cu proiectul de Lege privind ratificarea Instrumentului de amendare semnat la Copenhaga la 5 februarie 2003, a Convenţiei privind înfiinţarea Biroului European de Radiocomunicaţii (B.E.R.) încheiată la Haga la 23 iunie 1993, trimis cu adresa nr.557 din 18.09.2003.


La întocmirea raportului s-au avut în vedere avizul favorabil din partea Consiliului Legislativ, Comisiei juridică, de disciplină şi imunităţi, Comisiei pentru buget, finanţe şi bănci şi Comisiei pentru politică externă.

Având în vedere transformarea Biroului European de Radiocomunicaţii (înfiinţat în 1991) în Biroul European de Comunicaţii (începând din 2001), precum şi faptul că la 05.02.2003 România a devenit parte semnatară a Instrumentului ce amendează Convenţia privind înfiinţarea Biroului European de Radiocomunicaţii (B.E.R.), în conformitate cu prevederile Legii nr.4/1991 s-a elaborat proiectul de lege pentru ratificarea acestui Instrument.

Prin obiectul de reglementare şi conţinutul său proiectul de lege face parte din categoria legilor ordinare.

La lucrările comisiei au fost prezenţi 14 deputaţi, din totalul de 23 de membri ai comisiei.

Raportul comisiei a fost adoptat cu unanimitatea de voturi a celor prezenţi, în şedinţa din data de 21 octombrie 2003.

În urma dezbaterii, Comisia propune admiterea proiectului de lege in forma prezentată de iniţiator.

SECRETAR,

